????ต้องขอบคุณที่ wongnai เชิญให้มาร่วมกิจกรรมเป็นครั้งแรก แน่นอนต้องไม่ธรรมดา เป็นร้านอาหารไทยคุณภาพที่มีรางวัลการันตีมากมายในบรรยากาศที่คงเอกลักษณ์ความเป็นไทยด้วยการเอาชฎา มาตกแต่งร้าน รวมทั้งอาหาร แต่ละจานก็ตกแต่งด้วยวัตถุดิบ และรสชาติ แบบไทยๆ
????เชฟดูเอาใจใส่พิถีพิถันกับอาหารแต่ละจาน เริ่มจากSignature ของร้าน - เครื่องดื่มแอลกอฮอล์ Tuk Tuk ที่มีส่วนผสมของนำ้มะตูม และพรีเมี่ยมรัมของไทยคือ แม่โขง  จัดเสริฟมากับรถตุ๊กตุ๊กสีทองและมะตูมแห้ง 
- Signature อีกอันคือ Osha Refresher เครื่องดื่มที่ใช้ผลไม้ตระกูลเบอรี่ผสมรวมกัน ตกแต่งด้วยผลไม้แช่แข็งเย็น ซ่า ชื่นใจดี
????มาดูอาหารกันบ้าง เมี่ยงปูนิ่ม ที่ใช้ใบชะพลูห่อด้วยมะพร้าวคั่ว ถั่ว และปูนิ่มชุปแป้งทอด ราดด้วยน้ำยำ ที่ได้รับคำแนะนำให้เคี้ยวรวมๆกันทั้งหมด จะได้รสชาติที่อร่อย
????ยำตะไคร้หอยเชลล์ ที่ใช้หอยจากฮอกไกโดหั่นเป็นชิ้นราดน้ำยำ จัดใส่จานมากับผักสดๆ อย่างสวยงาม
????ยำมะม่วงกุ้งฟู ที่ทอดกุ้งได้เหลืองฟูกรอบ ทานกับมะม่วงที่ยำออกรสเปรี้ยวนิดๆเข้ากันดี
????สเต๊กหมูย่างจิ้มแจ่ว หมูหมักเครื่องเทศย่างจนสุกหอมนิ่ม พร้อมน้ำจิ้มแจ่ว และผักสด
????ปลากะพงผัดฉ่า ทอดก้างปลาให้โค้งเป็นจานใส่เนื้อปลาชิ้นใหญ่ๆ ทอด ราดด้วยสมุนไพรรวม อย่างกระชาย ใบมะกรูด ฯ ผัดจนหอมขึ้นจมูกเวลาเคี้ยว 
????น้ำพริกไข่เค็มกุ้งสับ ที่หลับตาทานก็รู้ว่าเป็นไข่แดงเค็มข้นๆ ปรุงรสแล้วใส่กุ้งสดสับ จัดผักลวกและผักสดสีสันสวยงามเป็นเครื่องเคียง
????ต้มยำกุ้ง ตัวโตๆ ที่มีพริก ????มะนาวแยกมาให้เติมเพื่อเพิ่มรสชาติตามชอบ จานสุดท้ายคือแกงส้มยอดมะพร้าวกุ้งสด ที่รสชาติไม่เข้มข้นนักสำหรับคนไทย คงทำรสชาติให้ทุกคนทานได้ นอกจากอาหารแล้ว ที่นี่ยังมีสตูดิโอสอนทำอาหารไทยด้วย 
????แวะมาทานอาหารไทยเกรดพรีเมี่ยมได้ที่ร้านโอชา ศูนย์การค้าเอเชียทีค เดอะริเวอร์ฟร้อนท์ โกดัง 10 แม้ดูว่าราคาจะค่อนข้างสูง ก็คิดว่าคุ้มกับความตั้งใจ ความคิดสร้างสรร อย่างพิถีพิถันอาหารแต่ละอย่าง 